burgasdotpro/wikipedia huggingface dataset:
Arnhem

Arnhem je mesto v holandskej provincií Gelderland. Počet obyvateľov je 147 244 (31. 12. 2009). Mesto leží na Nederrijne, severnom ramene rieky Rýn. Je známe najmä bojmi, ktoré sa tu odohrali počas druhej svetovej vojny. V meste funguje unikátny systém trolejbusovej mestskej hromadnej dopravy.
Dejiny.
Prvé zmienky o meste pochádzajú z roku 893, keď sídlo bolo známe pod menom "Arneym", alebo "Arentheym", názvu podľa množstva orlov v okolí. V septembri 1944 sa mesto, resp. mosty cez Rýn, ktoré sa tu nachádzajú, stali cieľom britských výsadkových vojsk počas operácie Market Garden. Nemci britských výsadkárov po ťažkých pouličných bojoch zatlačili k neďalekému Oosterbeeku, časť jednotiek zničili a zajali priamo v meste. Mesto neskôr 14. apríla 1945 oslobodili po dvojdňových bojoch kanadské vojská.
Tilburg

Tilburg (po brabantsky: "Tilbörg") je mesto na juhu Holandska v provincii Severné Brabantsko. 
K samospráve Tilburgu patria okrem rovnomenného mesta aj obce Berkel-Enschot, Udenhout a Biezenmortel. S počtom obyvateľov mesta 222 601 (k 2021) je druhým najväčším mestom provincie a šiestym najväčším mestom Holandska. V meste sa nachádzajú tri železničné stanice: Tilburg Centraal, Tilburg Universiteit a Tilburg Reeshof. 
Nachádza sa tu Tilburská univerzita (Universiteit van Tilburg), Avans University of Applied Sciences a Fontys University of Applied Sciences. Každý rok v júli sa tu usporadúva festival Tilburgse Kermis.
Šport.
V Tilburgu sídlia nasledujúce športové kluby:
Andrew Johnson (futbalista)

Andrew Jonhson (* 10. február 1981, Bedford, Anglicko) je anglický futbalista, útočník tímu anglickej Premiership Fulham FC.
Antonín Vimmer

Antonín Vimmer (známy aj ako Antonín Wimmer) (* 18. júl 1864, Novosedly – † 30. apríl 1941, Praha) bol český entomológ – dipterológ, odborný učiteľ, riaditeľ a inšpektor meštianských škôl, ktorý má význam hlavne ako prvý český dipterológ, ktorý systematicky skúmal rad dvojkrídlovcov (Diptera). Bol jedným zo zakladajúcich členov České společnosti entomologické v roku 1904 a významný entomológ európskeho formátu. V roku 1934 bol zvolený za čestného člena Čs. zoologické společnosti. Bol tiež členom Klubu přírodovědeckého v Prahe od roku 1897, kde bol tiež od roku 1929 jeho čestným členom. 
Životopis.
Narodil sa v Novosedlach u Klatova vo vtedajšom Rakúsko-Uhorsku. Po skončení základnej školy študoval v Lounech a neskôr na Státní průmyslové škole a učitelském ústavu v Prahe, kde v roku 1884 zmaturoval s vyznamenaním.
Pôsobil ako učiteľ a riaditeľ obecných a meštianskych škôl v Prahe. V roku 1904 bol spoluzakladateľ a predseda České společnosti entomologické, čestný člen Čs. společnosti zoologické. Pracoval tiež ako predseda Zemské jednoty učitelstva měšťanských škol a predseda Čsl. obce učitelské. 
Počas svojho života sa zaoberal štúdiom dvojkrídleho hmyzu. Spoluzakladateľ českej dipterológie. Autor mnohých odborných, prírodopisných a pedagogicko-didaktických publikácií. Jeho zbierka hmyzu (Diptera) je uložená asi od roku 1912 v Narodním muzeu v Prahe.
Zomrel v Prahe 30.apríla 1941 počas II. svetovej vojny.
Palena

Palena môže byť:
Wels-vidiek

Wels-vidiek je okres v rakúskej spolkovej krajine Horné Rakúsko. Má rozlohu , žije tu 67-tisíc obyvateľov (stav k roku 2010) a sídlom je mesto Wels, ktoré však nie je súčasťou okresu.
Linz-vidiek

Linz-vidiek je okres v rakúskej spolkovej krajine Horné Rakúsko. Má rozlohu , žije tu 138 116 obyvateľov (2010) a sídlom je mesto Linz, ktoré však nie je súčasťou okresu.
Gelderland

 je jedna z holandských provincií nachádzajúca sa na východe krajiny. Hlavné mesto provincie je Arnhem. Najväčším mestom provincie je mesto Nijmegen.
Gelderland je čo do rozlohy najväčšou provinciou v Holandsku, ale do počtu obyvateľov je až na štvrtom mieste.
Malé krídlo klinovej kosti

Malé krídlo klinovej kosti (lat. "ala maior ossis sphenoidalis") je párová platnička tvaru nepravidelného trojuholníka, odstupujúca od hornej prednej strany tela klinovej kosti. Krídla vzájomne splývajú v strednej čiare; v mieste ich odstupu prebieha optický kanál. Horná plocha malých krídiel tvorí vnútornú stenu lebečnej dutiny, spodná plocha tvorí stenu očnice, zadné okraje hranicu medzi prednou a strednou lebečnou jamou. Súčasťou zadného okraja sú i predné klinovité výbežky. 
&lt;br&gt;Predné okraje malých krídiel sú spojené švami s čuchovou kosťou v strede a čelovou kosťou po stranách.
Peterský potok

Peterský potok je potok v dolnom Turci, v západnej časti okresu Martin. Je to ľavostranný prítok Trebostovského potoka, meria 4,9 km a je tokom V. rádu.
Prameň.
Pramení v Malej Fatre, v podcelku Lúčanská Fatra, na západnom svahu Dubového diela (751,2 m n. m.) v nadmorskej výške približne 660 m n. m.
Opis toku.
Od prameňa tečie sprvu na krátkom úseku na juh, potom sa esovito stáča a pokračuje juhojuhovýchodným smerom. Z pravej strany ďalej priberá prítok z juhovýchodného svahu Končiara (1 164,1 m n. m.), následne z tej istej strany prítok zo severovýchodného svahu Chrapovej (696,0 m n. m.), vstupuje do Turčianskej kotliny, do podcelku Valčianska pahorkatina, kde tečie k obci Trebostovo juhovýchodným smerom. Na severnom okraji intravilánu tejto obce sa oblúkom stáča na severovýchod, za obcou ďalej na juhovýchod a zľava priberá prítok z juhovýchodného úpätia Dubového diela. Západne od obce Turčiansky Peter sa napokon v nadmorskej výške cca 440 m n. m. vlieva do Trebostovského potoka.
Edward Teach

Edward Teach (* asi 1680, Bristol - † 22. november 1718), známy aj ako "Čierna brada" bol známy anglický pirát. Pôsobil počas Zlatej éry pirátstva na začiatku 18. storočia v Karibiku. Mal povesť jedného z najobávanejších pirátov pre svoju krutosť aj množstvo zbraní, ktoré nosil. Zomrel po boji s poručíkom Robertom Maynardom, Maynard mu odrezal hlavu a na znak triumfu ju nastokol na sťažeň lode.
Býkor

Býkor je potok v dolnom Turci, v centrálnej časti okresu Martin. Je to pravostranný prítok Čierneho potoka, meria 2,8 km a je tokom V. rádu.
Prameň.
Tečie v Turčianskej kotline, kde pramení v podcelku Mošovská pahorkatina západne od kóty 501,6 m, severozápadne od obce Necpaly pri osade Dolina, v nadmorskej výške približne 460 m n. m. 
Opis toku.
Od prameňa tečie najprv západným smerom, následne sa na krátkom úseku stáča na sever a sprava priberá prítok vznikajúci východne od osady Kostolište. Ďalej tečie opäť na západ cez lokalitu Ploská, opätovne mení smer a oblúkom sa stáča severozápadným smerom. Z pravej strany ešte priberá prítok prameniaci južne od osady Kostolište a severovýchodne od obce Príbovce sa v nadmorskej výške cca 419 m n. m. vlieva do Čierneho potoka.
Sorbát

Sorbáty sú chemické konzervanty (antimikrobiologické látky), ktoré sa používajú najmä v potravinách a nápojoch, ktoré spomaľujú alebo zamedzujú rast mikroorganizmov, ako sú kvasinky, baktérie, plesne alebo huby. Základným mechanizmom ich účinku je zníženie dostupnosti vody a zvýšenie kyslosti. Tieto aditíva niekedy zachovávajú aj iné dôležité vlastnosti potravín, ako je vôňa, farba, štruktúra a výživná hodnota. Popri ich využití ako konzervantov potravín a nápojov sú sorbáty dobre využiteľné aj pri stabilizácii iných druhov výrobkov, ako sú farmaceutické výrobky, kozmetické výrobky, krmivo pre domáce a hospodárske zvieratá.
Existujú tri hlavné druhy sorbátov: kyselina sorbová, sorban draselný a sorban vápenatý.
Steyr-vidiek

Steyr-vidiek je okres v rakúskej spolkovej krajine Horné Rakúsko. Má rozlohu , žije tu 58 779 obyvateľov (2010) a jeho sídlom je mesto Steyr, ktoré však nie je súčasťou okresu.
Urfahr-okolie

Urfahr-okolie je okres v rakúskej spolkovej krajine Horné Rakúsko. Má rozlohu , žije tu 80 782 obyvateľov (2010) a sídlom okresu je mesto Linec, mestská časť Urfahr. Je to jediný rakúsky okres, ktorý nie je pomenovaný podľa okresného mesta.
Klarinetový koncert

Klarinetový koncert je dielo z oblasti klasickej hudby určené pre klarinet a orchester. 
Dielo má zvyčajne typickú stavbu koncertu – tri vety líšiace sa tempom a tóninou. Mnoho klarinetových koncertov však tvorí len jedna veta, pripadne tri vety spojené do jedného súvislého celku. Hoci klarinetový koncert nemá také postavenie ako koncert klavírny alebo husľový, predsa len ide často o diela, ktoré publikum obľubuje. V klarinetovom koncerte sa využíva predovšetkým vysoká pohyblivosť a pôsobivý rozsah nástroja.
História.
Pravdepodobne prvým klarinetovým koncertom je koncert autora Giuseppeho Paganelliho z roku 1733. V období klasicizmu boli klarinetové koncerty písané v odľahčenom duchu a široko obľúbené. Z tohto obdobia pochádzajú desiatky klarinetových koncertov Johanna Stamitza, Karla Stamitza a ďalších. Najhodnotnejším dielom z obdobia klasicizmu je Klarinetový koncert A-dur Wolfganga Amadea Mozarta, ktorý je považovaný za jeden z jeho najvydarenejších koncertov. V období raného romantizmu vzniklo niekoľko klarinetových koncertov, medzi inými slávne Weberove koncerty, potom však prišla takmer storočná pauza, počas ktorej nebolo napísané žiadne významné dielo pre klarinet a orchester. Zlatý vek klarinetového koncertu však prišiel v 20. storočí, kedy sa mnohí skladatelia vrátili k žánru klarinetového koncertu. Čiastočne to súviselo s inšpiráciou jazzom.
Karlovský potok

Karlovský potok je potok v dolnom Turci, v južnej časti okresu Martin. Je to ľavostranný prítok Blatnického potoka, meria 6,8 km a je tokom V. rádu.
Prameň.
Tečie v Turčianskej kotline, pramení v podcelku Mošovská pahorkatina západne od obce Blatnica v nadmorskej výške približne 525 m n. m.
Opis toku.
Od prameňa tečie sprvu severovýchodným smerom, následne sa stáča na sever a sprava priberá prítok (474,5 m n. m.) vznikajúci severoseverozápadne od Blatnice. Potom sa koryto esovito stáča, tečie severozápadným smerom, zľava priberá z oblasti Kopaníc, podteká štátnu cestu č. 65 a tečie intravilánom obce Karlová. Na okraji obce sa stáča smerom na sever a pri osade Stariny na ľavom brehu priberá pravostranný Jelšovec. Opätovne podteká cestu I/65, napriameným korytom pokračuje severoseverozápadným smerom a juhovýchodne od obce Príbovce sa v nadmorskej výške 431,9 m n. m. vlieva do Blatnického potoka.
Manuel de Falla

Manuel de Falla y Matheu (* 23. november 1876, Cádiz– † 14. november 1946, Alta Gracia) bol španielsky impresionistický hudobný skladateľ a dirigent.
Život.
Falla sa narodil v roku 1867 v Cádiz v Španielsku. Tu dostal od matky prvé klavírne hodiny, neskôr sa však presťahoval do Madridu, kde študoval klavír a kompozíciu na tamojšom konzervatóriu. Jeho profesorom kompozície bol Felipe Pedrell, ktorý Fallu doživotne ovplyvnil svojou orientáciou na španielsky folklór. 
V roku 1907 Falla odišiel do Paríža, kde sa stretol s Debussym, Dukasom a Ravelom. Tak sa dostal do kontaktu s impresionizmom, ktorý predstavuje ďalší významný impulz pre jeho tvorbu. V Paríži zotrval až do roku 1914, kedy sa vracia znovu do Madridu. V nasledujúcom období skomponoval všetky svoje významné diela.
Od roku 1939 žil Falla v Argentíne. Návratu do vlasti mu bránil fašisticky režim zúriaci v Španielsku. V Argentíne Falla pracoval na svojom oratóriu Atlantída, ktoré malo byť jeho najrozsiahlejším. Dielo však nestihol dokončiť, v roku 1946 zomiera v Alta Gracia v argentínskej provincii Cordóba. V roku 1947 boli jeho telesné pozostatky prevezené do Španielska a uložené v katedrále v rodnom Cádize.
Charakteristika tvorby.
Falla je predstaviteľom španielskej národnej skladateľskej školy a prvým významným španielskym skladateľom od dob Isaca Albéniza. Vo všetkých jeho kompozíciách je nepriehľadnuteľná výrazná inšpirácia španielskym folklórom a ľudovými melodickými a rytmickými prvkami. Hlavným umeleckom prúdom, ktorý Fallu ovplyvnil pri pobyte v Paríži je impresionizmus, čo sa prejavilo hlavne na harmonickej stránke jeho diel, pestrej inštrumentácií a širokej palete orchestrálnych farieb. Vďaka tomu ho môžeme zaradiť medzi najvýznamnejších svetových impresionistických skladateľov.
Dielo.
Dielo Manuela de Fallu je útle. Za najvýznamnejšie opusy sú považované jeho balety "Trojrohý klobúk" a "Čarodejná láska", ktoré existujú i v podobe orchestrálnych suit. Opera" Krátky život" je mimo Španielska a Južnej Ameriky uvádzaná len výnimočne. Naopak, jeho najčastejšie uvádzaným dielom sú "Noci v španielskych záhradách" pre klavír a orchester. Málo známy, ale zaujímavý je tiež "Čembalový koncert".
Recyklácia

Recyklácia je proces opätovného využitia odpadov na nové materiály a predmety. Recyklovateľnosť materiálu závisí od jeho schopnosti znovu nadobudnúť vlastnosti, ktoré mal v pôvodnom stave. Recyklácia je alternatívou k bežnej likvidácii odpadu, ako skládkovanie alebo spaľovanie odpadu. Recyklovaním sa znižuje plytvanie zdrojov, redukuje spotreba surových prírodných materiálov, redukuje množstvo uskladnených odpadov a redukuje spotreba energie, čím prispieva k redukcii emisií skleníkových plynov oproti použitiu surových materiálov
Recyklácia je kľúčovou zložkou moderného znižovania odpadu a je tretím bodom hierarchie odpadového hospodárstva. Medzi recyklovateľné materiály patrí recyklácia papiera, farebných a ostatných kovov, skla, plastov, pneumatík, betónu, mobilných telefónov.
Recyklácia na Slovensku.
V súčasnosti je na Slovensku do programu recyklácie zapojených veľké množstvo obcí, väčšina miest a viaceré, najmä veľké organizácie. Vyčlenené stanoviská majú najčastejšie 2 až 4 druhy kontajnerov na separovaný zber odpadov, ktoré sú farebne odlíšené (zelenásklo, žltáplasty, modrápapier, červenákov, hnedábio odpad). Ale v súčasnosti sa na Slovensku recykluje len asi 0,2 % komunálneho odpadu.
Vyprodukovaný odpad sa triedi, čím sa napomáha k znovuvyužitiu materiálov. Tento spôsob zneškodňovania odpadov je jedným z najvýznamnejších ekonomických nástrojov zhodnocovania odpadov a priamo vplýva na znižovanie poplatkov za zneškodňovanie komunálneho odpadu. Napriek zvyšujúcemu sa množstvu vyprodukovaných najmä plastových odpadov, počet kontajnerov na separovaný zber na Slovensku stagnuje a problémom zostávajú aj regióny, ktoré dodnes nie sú do programu zapojené.
Iné projekty.
__INDEXOVAT__
Antoni Lange

Antoni Lange (* 1863, Varšava – † 17. marec 1929, Varšava) bol poľský básnik, dramatik, prekladateľ, predstaviteľ modernizmu. 
K jeho najväčším prácam patria: Miranda (1924), Zbrodnia (1892) a tiež Rozmyslania (1924).
Andrew Johnson (rozlišovacia stránka)

Andrew Johnson môže byť:
Tibor Weisz

Tibor Weisz (* 16. apríl 1914, Bardejov, Slovensko – † 9. jún 1983, Bardejov, Slovensko) bol ornitológ, múzejník, poľovník, zoológ, entomológ – lepidopterológ a koleopterológ, vedúci prírodovedného oddelenia Šarišského múzea v Bardejove. 
Už od detstva sa zaujímal o prírodu. Po skončení základnej školy odišiel v roku 1924 študovať na gymnázium do Budapešti, ktoré úspešne ukončil maturitou v roku 1932. Spočiatku sa venoval hlavne ornitológii, a počas svojich štúdií v Budapešti spolupracoval s ornitologickým oddelením Maďarského národného múzea. V roku 1934 sa v Szegede v Maďarsku zapísal na farmaceutickú fakultu Vysokej školy prírodovednej. V období rokov 1932 – 1934 pracoval v Bardejove dva roky ako lekárnický praktikant. Farmaceutickú fakultu ukončil promóciou 24. 9. 1937 a ihneď v nasledujúcom roku začína študovať na prírodovedeckej fakulte tej istej vysokej školy, kde v roku 1942 získal absolutórium.
Pôsobil ako múzejník v Šarišskom múzeu v Bardejove, kde v rámci rozvoja muzeálnych zbierok zabezpečil i rozšírenie entomologických zbierok.
Sviniarka

Sviniarka môže byť:
Sviniarka (prítok Gaderského potoka)

Sviniarka je krátky potok v dolnom Turci, v juhovýchodnej časti okresu Martin. Je to pravostranný prítok Gaderského potoka, meria 1 km a je tokom VI. rádu.
Tečie v centrálnej časti Veľkej Fatry, v podcelku Bralná Fatra, kde preteká rovnomennou dolinou. Pramení na juhovýchodnom svahu vrchu Nad Uhliskami (1 229,6 m n. m.) v nadmorskej výške približne 950 m n. m. Od prameňa tečie sprvu západným smerom, potom pokračuje viac na západojuhozápad. Do Gaderského potoka sa vlieva v doline Dedošová severoseverozápadne od horárne Škap v nadmorskej výške cca 735 m n. m. Tečie na katastrálnom území obce Blatnica a nepriberá žiadne prítoky.
Vladislav Šír

MUDr. Vladislav Šír (* 26. marec 1830, Jičín – † 24. apríl 1889, Praha) bol menej známy, ale pre entomológiu českých krajín v období 19. storočia veľmi významný, zástupca entomologickej komunity. Lekár – chirurg, odborný spisovateľ, zakladateľ modernej českej ornitológie, prírodovedec a zberateľ entomológ – lepidopterológ, ktorý má význam hlavne ako autor niektorých prác z odboru ornitológie a entomológie, ktoré slúžili v svojej dobe k rozširovaniu vedomostí o faune Čiech.
Životopis.
Narodil sa v Jičíne. Po absolvovaní základného vzdelania navštevuje gymnázium v Jičíne, po skončení ktorého pokračuje v štúdiu lekárstva na Karlovej univerzite v Prahe. Tu v roku 1850 bol slávnostne promovaný za doktora medicíny. V roku 1858 získal odborný titul chirurga. Po ukončení štúdií sa vracia nazad do Jičína, kde začal pôsobiť ako lekár a od roku 1871 pracuje v jičínskej nemocnici. V roku 1875 odchádza nazad z Jičína do Prahy a začína čím ďalej viac času a prostriedkov venovať všetkému, čo súviselo s ornitológiou a výskumom prírodnín vo všeobecnosti. V neskorších rokoch lekársku prax pre svoje časovo náročné záujmy dokonca až zanedbával. Ornitológiu prevádzal ako svojho koníčka, vypchával vtáky a pozoroval ich vo voľnej prírode. Časom získal rozsiahle vedomosti a skúsenosti pre svoju neskoršiu vedeckú činnosť, a preto ho právom označujeme ako „nestora českej ornitológie“. 
MUDr. Vladislav Šír mal rozhodujúci podiel na činnosti Českého spolku pro ochranu ptactva, ktorého bol tiež predsedom. Nákladom spolku vychádza v češtine i nemčine ďalšia jeho kniha „Škodlivé ptactvo". V roku 1878 bola vydaná jej prvá časť a druhá až po troch rokoch. Jeho najvýznamnejšou aktivitou v odbore ornitológie bolo vydávanie časopisu, nazývaného „LISTY", ktorého bezplatným redaktorom a hlavným sponzorom bol práve MUDr. Vladislav Šír. Časopis „LISTY" boli prvým periodikom o vtákoch, ktoré boli vydávané na území Čiech. 
Bol vášnivým zberateľom prírodnín a počas svojho života zozbieral veľkú zbierku vtákov, hmyzu (hlavne motýľov), rastlín, nerastov a lastúr. Mal veľkú zbierku perfektne preparovaných motýľov, ale neudával na exemplároch lokalitné údaje, čím zbierka z vedeckého hľadiska bola znehodnotená.
Pre našu - slovenskú entomológiu má význam hlavne jeho práca: „Motýlové a brouci škodliví lesu, louce, poli, sadu, rybníku, zahradě a domácnosti“, ktorá vyšla v roku 1875 v nakladateľstva I. L Kobera v Prahe a používali ju i naši zberatelia, ako zdroj vedomostí. 
MUDr. Vladislav Šír zomrel 24. 4. 1889 v Prahe.
Vrátňanský potok

Vrátňanský potok (do roka 2010 aj Vrátniansky potok) je potok v dolnom Turci, v juhovýchodnej časti okresu Martin. Je to pravostranný prítok Gaderského potoka, meria 4,1 km a je tokom VI. rádu. Tečie na území Národného parku Veľká Fatra a zároveň na katastrálnom území obce Blatnica.
Pramení v centrálnej časti Veľkej Fatry, v podcelku Hôľna Fatra, na severoseverozápadnom svahu Ostredka (1 596 m n. m.) v nadmorskej výške približne 1 210 m n. m. Od prameňa tečie na krátkom úseku na severozápad, potom sa stáča západoseverozápadným smerom a preteká Vrátnou dolinou. V hornej časti doliny priberá zľava prítok zo severozápadného svahu Ostredka, v dolnej časti doliny z tej istej strany prítok z lokality Štrochy. V dolnej časti doliny sa zároveň stáča západným smerom a preteká územím PR Biela skala. Pred ústím sa ešte stáča na juhojuhozápad a južne od horárne Škap v doline Dedošová sa v nadmorskej výške cca 770 m n. m. vlieva do Gaderského potoka.
Pôvod názvu.
Názov vodného toku "Vrátňanský potok" má pôvod v názve doliny "Vrátna dolina", v ktorej pramení, preteká a ústi do Gaderského potoka vo východnej časti obce Blatnica v okrese Martin, v geomorfologickom celku Veľká Fatra a v geomorfologickom podcelku Hôľna Fatra. Z prvej zložky toponyma "Vrátna dolina" rozšírením o formant "-iansky/ -anský" a kombináciou so všeobecným podstatným menom potok s významom "menší prirodzený vodný tok" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena "Vrátňanský potok" ako súčasť veľmi početnej skupiny názvov v slovenskej toponymii, najmä hydronymii. Prídavné meno "vrátňanský" je utvorené spisovne, systémovo: v prípade poslednej dlhej slabiky slovného základu tohto typu názvov sa v slovenčine aplikuje rytmický zákon a uplatní sa namiesto formantu "-iansky" jeho aloformant "-anský", porovnaj aj Hnúšťa, Brádno, Komárno, Krížna, Lúčna → "hnúšťanský, brádňanský, komárňanský, krížňanský, lúčňanský". Názov doliny "Vrátna dolina" má pôvod vo výskyte charakteristického skalného zúženia doliny evokujúceho "kamennú bránu, vchod do uzavretého priestoru". Najstarší listinný doklad o výskyte názvu obce Blatnica v podobe "Blatnica" je z roka 1230. Podobný pôvod vzniku má i názov vodopádu Vrátňanský vodopád s výškou 10,1 m, ktorý vznikol na Vrátňanskom potoku vo "Vrátnej doline" pri ústí do Gaderského potoka v obci Blatnica.
Hydronymum "Vrátňanský potok" bolo štandardizované v roku 2010. V kategórii slovenských hydroným je v čase štandardizačného aktu jedinečným názvom.
Referencie.
Edvard Troníček (mladší)

MUDr. Edvard Troníček (* 4. jún 1899, Hradec Králové, Česko – † 10. júl 1967, Praha, Česko) bol český entomológ – lepidopterológ, ktorý má pre entomológiu význam hlavne ako autor niektorých výskumných prác o faune motýľov, hlavne z územia Kréty.
Jeho otec bol ďalší známy entomológ Edvard Troníček (* 1833 – † 1898). Po skončení základnej školy študoval na gymnáziu a potom pokračoval v štúdiu medicíny na Karlovej univerzite v Prahe. 
Počas svojho života sa zaoberal hlavne motýľmi. Pre svetovú, ale aj slovenskú entomológiu má význam hlavne jeho práca: „Contribution to the knowledge of the lepidopterological fauna of Crete“, ktorá vyšla v Acta Ent. Mus. Nat. Pragae v roku 1949. 
Jeho zbierka hmyzu, prevažne motýle z územia Česko-Slovenska je uložená v Národnom múzeu v Prahe.
Vöcklabruck (okres)

Vöcklabruck je okres v rakúskej spolkovej krajine Horné Rakúsko. Má rozlohu , žije tu 129 943 (2010) obyvateľov a sídlom okresu je Vöcklabruck.
Schärding (okres)

Schärding je okres v rakúskej spolkovej krajine Horné Rakúsko. Má rozlohu , žije tu 56 667 obyvateľov (2010) a sídlom okresu je Schärding.
Freistadt (okres)

Freistadt je okres v rakúskej spolkovej krajine Horné Rakúsko. Má rozlohu , žije tu 64 939 obyvateľov (2010) a sídlom okresu je Freistadt.
Gmunden (okres)

Gmunden je okres v rakúskej spolkovej krajine Horné Rakúsko. Má rozlohu , žije tu 99 529 obyvateľov (2011) a sídlom okresu je Gmunden.
Veľké krídlo klinovej kosti

Veľké krídlo klinovej kosti (lat. "ala maioris ossis sphenoidalis") je párová symetrická štruktúra podobná krídlu, ktorá odstupuje z bokov tela klinovej kosti. Veľké krídla majú pomerne zložitú priestorovú štruktúru a sú súčasťou viacerých komplexnejších štruktúr lebky:
Okraje veľkého krídla sa k okolitým kostiam pripájajú formou švov: 
Na cerebrálnej ploche veľkého krídla sú 3 dôležité otvory:
Georg Friedrich Treitschke

Georg Friedrich Treitschke (* 29. august 1776, Lipsko, Nemecko† 4. jún 1842, Viedeň, Rakúsko) bol menej známy, ale pre európsku entomológiu významný nemecký entomológ – lepidopterológ, ktorý má význam hlavne ako autor niektorých opisov nových rodov, druhov, poddruhov a individuálnych foriem motýľov, prevažne zo skupiny Microlepidopter.
Georg Friedrich Treitschke sa narodil 29. augusta 1776 v Lipsku na území Nemecka.
Pôsobil ako libretista a prekladateľ. Od roku 1800 pôsobil ako herec vo Viedenskej dvornej opere (Wiener Hofoper). Od roku 1802 pôsobil ako dramaturg a básnik. V rokoch 1809 – 1814 bol riaditeľom Viedenského divadla [od roku 1811 tiež znovu v dvornej opere (Hofoper)].
Písal hlavne libretá napr. pre P. Wranitzského, ale i iných významných viedenských umelcov; predovšetkým sa venoval prekladom francúzskych opier. Spolupracoval tiež s Ludwigom van Beethovenom v roku 1814 na librete pre jeho operu „Fidelio“. Okrem toho, že bol umelcom, je tiež známy hlavne ako významný entomológ svojej doby. Zbieral a opísal mnohé nové druhy hmyzu hlavne zo skupiny Microlepidoptera.
Z rodov ("Genus") opísal napr.: "Ennomos" Treitschke, 1825, "Cochylis" Treitschke, 1829. 
Na jeho počesť bolo jeho menom pomenovaných niekoľko nových druhov a poddruhov hmyzu.
Georg Friedrich Treitschke zomrel 4. júna 1842 vo Viedni.
Perg (okres)

Perg je okres v rakúskej spolkovej krajine Horné Rakúsko. Má rozlohu , žije tu 65 626 obyvateľov (2011) a sídlom okresu je Perg.
Ján Asbóth

Ján Asbóth alebo Johann Asbóth (* 13. december 1768, Nemescsó, Maďarsko – † 19. jún 1823, Sombor, Srbsko) bol maďarský prírodovedec, botanik, mineralóg, národohospodár, pedagóg a entomológ. 
Ako 14-ročný odchádza študovať na gymnázium do Šoprone. Počas rokov 1788 až 1791 študoval na Univerzite v Göttingene. V roku 1791 začína pôsobiť ako profesor na evanjelickom lýceu v Levoči a v rokoch 1796 až 1801 pôsobil na Kežmarskom lýceu ako profesor. 
Ján Asbóth bol autorom prírodovedeckých článkov o slovenskej časti Karpát a venoval sa aj vlastivednému výskumu Vysokých Tatier, najmä mineralógii, botanike a zoológii. Bol priekopníkom entomológie na území Uhorska. V roku 1799 publikoval jednu z prvých špecializovaných entomologických prác, v ktorej opísal druh dvojkrídleho hmyzu "Tipula glacialis", ktorý našiel zamrznutý v ľade rieky Poprad. V roku 1805 vyšla jeho práca "Topographisch–mineralogische Beschreibung des Felsenkessels, in welchem der grüne See auf den Karpaten eingeschlossen ist". Z prírodovedeckého hľadiska opísal aj niektoré ďalšie tatranské lokality.
Zoznam šógunov

Zoznam šógunov, od roku 793 do roku 1867.
Slovenské mená hmyzu

Slovenské mená hmyzu je významná knižná publikácia, v ktorej je stanovených množstvo slovenských názvov (mien) hmyzu. 
Editorom celej práce je známy a významný slovenský prírodovedec, ornitológ, profesor, RNDr. Oskár Ferianc, DrSc. Prácu odborne redakčne spracoval Ing. Ján Jasič, CSc. Recenzentami práce boli Prof. PhDr. Ján Horecký, DrSc. a doc. ing. Alexander Huba, CSc. Kniha bola publikovaná v roku 1975 a má 308 strán. Vydala ju VEDA – vydavateľstvo SAV, Bratislava. Práca je významným dielom slovenskej odbornej zoologickej terminológie.
Na práci sa podieľalo ešte ďalších 22 autorov – odborníkov na entomológiu – členov Slovenskej entomologickej spoločnosti, ako i niektorí členovia Jazykovedného ústavu Ľudovíta Štúra Slovenskej akadémie vied.
V práci je z viac ako 30 000 druhov hmyzu, ktoré boli v tom čase z územia Slovenska zistené, uvedených niekoľko tisíc slovenských mien entomologicky významných druhov.
Edvard Troníček

Edvard Troníček môže byť:
Santo Domingo

Santo Domingo môže byť:
Jonathan Marray

Jonathan Marray (* 10. marec 1981, Liverpool, Spojené kráľovstvo) je súčasný britský profesionálny tenista.
Rik De Voest

Rik De Voest (* 5. jún 1980, Miláno, Taliansko) je súčasný juhoafrický profesionálny tenista. Počas svojej kariéry vyhral 2 turnaje ATP vo štvorhre.
Thiemo de Bakker

Thiemo de Bakker (* 19. september 1988, Haag, Holandsko) je súčasný holandský profesionálny tenista. V roku 2006 vyhral súťaž juniorov na Wimbledone.
Rohrbach (okres)

Rohrbach je okres v rakúskej spolkovej krajine Horné Rakúsko. Má rozlohu , žije tu 57 073 obyvateľov (2010) a sídlom okresu je Rohrbach-Berg.
Ried (okres)

Ried je okres v rakúskej spolkovej krajine Horné Rakúsko. Má rozlohu , žije tu 58 676 obyvateľov (2010) a sídlom okresu je Ried im Innkreis.
Grieskirchen (okres)

Grieskirchen je okres v rakúskej spolkovej krajine Horné Rakúsko. Má rozlohu , žije tu 62 667 obyvateľov (2010) a sídlom okresu je Grieskirchen.
Kirchdorf (okres)

Kirchdorf je okres v rakúskej spolkovej krajine Horné Rakúsko. Má rozlohu , žije tu 55 666 obyvateľov (2011) a sídlom okresu je Kirchdorf an der Krems.
Eferding (okres)

Eferding je okres v rakúskej spolkovej krajine Horné Rakúsko. Má rozlohu , žije tu 31 690 obyvateľov (2010) a sídlom okresu je Eferding.
Braunau (okres)

Braunau je okres v rakúskej spolkovej krajine Horné Rakúsko. Má rozlohu , žije tu 97 614 obyvateľov 2011 a sídlom okresu je Braunau am Inn.
Liptovský hrad

Liptovský hrad (iné názvy: Sielnický hrad, Liptovský Starý hrad) je ruina hradu na Liptove, v blízkosti hraníc okresov Liptovský Mikuláš a Ružomberok. Nachádza sa v okrese Liptovský Mikuláš, cca 220 m od hraníc, v katastrálnom území Sestrč, ktoré je súčasťou obce Liptovská Sielnica.
Zvyšky niekdajšieho hradu stoja na vrchu Sestrč () v Chočských vrchoch, vypínajú sa nad obcami Kalameny a Bukovina. Bol najvyššie položeným hradom na Slovensku a zároveň jeden z najvyššie položených v strednej Európe. 
Hrad je prvýkrát písomne doložený roku 1262, dal ho postaviť kráľ Belo IV. na mieste zaniknutého hradiska z 1. storočia pred Kr. Plnil obrannú funkciu. Bol viackrát zničený a následne rozširovaný (13. a 14. storočie), od roku 1340 bol sídlom Liptovskej župy. V rokoch 1431 – 1434 bol obsadený husitskými vojskami, v roku 1454 prešiel do vlastníctva Pongráca, ktorý zrenovoval obytnú časť a hrad posilnil predsunutou parkánovou hradbou. Po potlačení protikráľovského sprisahania v roku 1471 hrad dobyl kráľ Matej Korvín a nechal ho úplne zničiť. Dochovala sa z neho len časť múra pod previsom zatrávnenej zeminy.
Pôvodný hrad tvorila obytná veža, cisterna, malé nádvorie a dve brány. Hradnému panstvu pôvodne patrili rozsiahle územia (napríklad obec Liptovský Trnovec), ktoré sa značne zmenšili po vybudovaní hradov Likava a Liptovský Hrádok.
V 80. rokoch 20. storočia bol areál hradu predmetom výskumu stredovekej archeológie, pričom boli zrekonštruované a zakonzervované jeho základy, objasnil sa jeho postupný vývin až do zániku. Boli odkryté zvyšky dvoch cisterien, paláca, veží, objavené bolo tiež množstvo striel a kováčskeho materiálu z objavenej šmykne pod hradnou stenou na západnom okraji areálu. 
Celý areál hradu je verejne prístupný. Vedie sem červeno-značkovaný turistický chodník Vlachy – Havránok – Bukovina – Sedlo pod Kráľovou () a tiež žlto-značkovaný turistický chodník Kalameny – Sedlo pod Kráľovou a ďalej do sedla Poľana ().
Sestrč

Sestrč môže byť:
Linka A

Linka A môže byť napríklad:
Sestrč (vrch)

Sestrč () je vrch na Liptove v Chočských vrchoch.
Vypína sa v geomorfologickom podcelku Sielnické vrchy medzi Kráľovou () na juhu a sedlom Poľana () je oddelený od Sielnickej hory () na severoseverozápade. Východné svahy prudko spadajú do Sestrčskej doliny, kým západné svahy sú miernejšie a spadajú do doliny Kalamenianky. Východná časť chrbta vedúceho z vrcholu na sever do sedla Poľana má výrazne bralnatý charakter.
Na vrchole sa nachádzajú zvyšky Liptovského hradu, na jeho mieste stálo halštatské hradisko opevnené vysokým polkruhovým valom, z tohto obdobia pravdepodobne pochádzajú aj nálezy bronzových predmetov. Okrem toho sa vo vrcholom brale nachádza jaskyňa, ktorá bola osídlená už v eneolite.
Z vrcholovej plošiny je pekný kruhový výhľad do okolia. Vrch je dostupný z obce Kalameny po žlto-značkovanej trase a z obce Bukovina po červeno-značkovanom turistickom chodníku.
Kompilácia (programovanie)

Kompilácia je preklad zdrojového kódu do podoby vhodnej pre vykonanie procesorom - strojový kód, obvykle sprevádzaná syntaktickou a semántickou kontrolou. Kompiláciu vykonáva program nazývaný kompilátor.
Hnilický potok

Hnilický potok je potok v dolnom Turci, v západnej časti okresu Martin. Je to pravostranný prítok Valčianskeho potoka, meria 2,7 km a je tokom V. rádu.
Prameň.
Pramení v Malej Fatre, v podcelku Lúčanská Fatra, v časti Kýčery, na východnom svahu Hnilickej Kýčery (1 217,6 m n. m.) v nadmorskej výške približne 925 m n. m.
Opis toku.
Od prameňa tečie sprvu na severovýchod, potom tečie na krátkom úseku na východ, ďalej sa stáča juhovýchodným smerom a sprava priberá krátky prítok (723,3 m n. m.) prameniaci severovýchodne od kóty 1 187,7 m. Na dolnom toku priberá opäť sprava najprv prítok zo severovýchodného svahu Javoriny (1 053,4 m n. m.), potom prítok z východného svahu Javoriny a stáča sa východným smerom. Napokon sa ešte esovito stáča, smeruje k ústiu na juhovýchod a vo Valčianskej doline, na okraji chatovej osady západoseverozápadne od obce Valča, sa v nadmorskej výške cca 549 m n. m. vlieva do Valčianskeho potoka.
Pravá Slovenská národná strana (2001 – 2005)

Pravá Slovenská národná strana (skratka P SNS) bola politická strana na Slovensku, ktorá vznikla v roku 2001 ako reakcia na situáciu vo vnútri SNS pod vedením predsedníčky SNS Anny Malíkovej. Skupina okolo bývalého predsedu SNS Jána Slotu (ten sa opäť stal predsedom neskôr znova zjednotenej SNS) vytvorila novú stranu, aby mohli kandidovať v parlamentných voľbách 2002. Vtedajšia predsedníčka SNS Anna Malíková (teraz predsedníčka NAS Anna Belousovová) nemienila dovoliť kandidovať do parlamentu prívržencom Jána Slotu. Ako priama reakcia vznikla Pravá Slovenská národná strana. 
PSNS nadväzovala na európsky konzervativizmus a slovenský tradicionalizmus, pričom prioritne sa zameriavala na posilňovanie nezávislosti, štátnej suverenity a národnej zvrchovanosti Slovenskej republiky. 
Obe strany sa znovu zjednotili 4. apríla 2005 a P SNS vstúpila do likvidácie.
Citizen bridge

citizen bridge je názov debutového dvojalbumu bývalej bardejovskej skupiny The Bridge (neskôr The Bridgeheads). Album bol vydaný v roku 2005 a obsahuje 32 skladieb.
Kresťanská sociálna únia

Kresťanská sociálna únia, skratka KSÚ (v roku 1992 Slovenské kresťansko-demokratické hnutie, skratka SKDH, v rokoch 19921995 Kresťanská sociálna únia Slovenska) bola kresťanskodemokratická nacionalistická politická strana pôsobiaca na Slovensku v rokoch 1992–1998.
Dejiny.
Slovenské kresťansko-demokratické hnutie vzniklo odštiepením časti členov Kresťanskodemokratického hnutia, ktorým sa materská strana nezdala dosť pronárodná, v marci 1992. Strana navrhovala konfederatívne usporiadanie ČSFR a v prípade nesúhlasu českej strany referendum o samostatnom Slovensku. Predsedom strany sa stal Ján Klepáč, významným členom bol tiež bývalý člen KDH Viliam Oberhauser. V parlamentných voľbách v roku 1992 strana neuspela a získala iba 3,05 % hlasov.
SKDH sa na svojom sneme 10. októbra 1992 rozhodlo premenovať na Kresťansko-sociálnu úniu Slovenska (KSÚ), za predsedu bol opäť zvolený Ján Klepáč. KSÚ plne podporovala politiku HZDS. Rada KSÚ 17. júla 1994 definitívne potvrdila samostatný vstup do volieb do NR SR, hoci viacerí vysokí funkcionári prestúpili do SNS. Vo voľbách kandidovala pod názvom Kresťanská sociálna únia Slovenska a získala 2,05 % hlasov. Dňa 21. februára 1995 odstúpil z funkcie predseda KSÚ Ján Klepáč, novým predsedom sa v máji 1995 stal Viliam Oberhauser. Ten sa po zvolení dištancoval od spolupráce so vtedajšou opozíciou a deklaroval ochotu spolupracovať najmä s HZDS, Maticou slovenskou, Slovenským orlom a ďalšími, najmä charitatívnymi organizáciami. Strana sa postupne integrovala do SNS. Oficiálne zanikla dobrovoľným zrušením v júni 1998.
Volebné výsledky.
Výsledky volieb do Národnej rady SR (do r. 1993 Slovenskej národnej rady), v ktorých sa zúčastnila strana SKDH/KSÚ.
Ihráč (prítok Vríce)

Ihráč je potok v dolnom Turci, v juhozápadnej časti okresu Martin. Je to ľavostranný prítok Vríce, meria 3,2 km a je tokom V. rádu.
Prameň.
Pramení v Malej Fatre, v podcelku Lúčanská Fatra, v časti Kýčery, na východnom svahu Kýčery (1 095,5 m n. m.) v nadmorskej výške približne 765 m n. m. 
Opis toku.
Od prameňa tečie sprvu východným smerom, nevýrazne esovito sa stáča a následne mení smer, pričom oblúkom sa stáča juhojuhovýchodným smerom. Vstupuje do výbežku Turčianskej kotliny, do podcelku Valčianska pahorkatina a preteká lokalitou Peciny. Napokon už tečie severojužným smerom okrajom intravilánu obce Kláštor pod Znievom a severne od centra obce sa v nadmorskej výške cca 487 m n. m. vlieva do Vríce. Potok nepriberá žiadne prítoky.
Valónsky región

Valónsky región alebo Valónska oblasť (fran. , nem. , val. , hol. ), skrátene Valónsko, je jeden z troch administratívnych regiónov Belgicka. Predstavuje 33 % obyvateľov (3 498 384) a 55 % () rozlohy Belgicka. Je to prevažne francúzsky hovoriaci región, no nachádzajú sa tu aj nemecky hovoriace komunity na východe. Tak ako iné regióny, má vlastný parlament a vládu. Hlavným mestom je Namur a oficiálne jazyky sú francúzština a nemčina. Dňa 1. januára 2006 žilo vo Valónsku 3 413 978 obyvateľov. Súčasťou regiónu je aj enkláva Comines-Warneton, ktorá územne nesúvisí so zvyškom územia.
Administratívne usporiadanie.
Belgicko je rozdelené na 10 provincií, z ktorých 5 sa nachádza vo Valónsku:
Valónsko sá ďalej delí na 20 okresov (fran. ) a 262 obcí. Hlavné mesto je Namur.
Ďalšie dôležité mestá (s viac ako 50 000 obyvateľmi) sú Charleroi, Lutych, Mons, La Louvière, Mouscron, Seraing, Tournai a Verviers.
Federalizácia Belgicka prebehla v troch etapách.
Prvá bola v roku 1970 kedy boli do Ústavy zavedené tri kultúrne spoločenstvá a to Valónsko, Flámsko a Nemecké spoločenstvo na východe Belgicka.
Druhou etapou v roku 1980 zo zákonov vypadol názov "kultúrne" spoločenstvá a ostali teda tri spoločenstvá. V roku 1993 sa do Ústavy dostal pojem že Belgicko je "federatívny štát".
Ďalšou etapou federalizácie boli v roku 2001 Lambermontská a Lombardská dohoda, ktorou do kompetencie regionov prešlo poľnohospodárstvo, morský rybolov a zahraničný obchod, zároveň do kompetence regiónov i společenstiev prešli otázky volebných výdajov, financovania politických strán a regionálny rozvoj. Lombardská dohoda rozdelila parlament Bruselského regiónu na frankofonnu a flámsku časť so zákazom majorizácie.
Situáciu to na určitý čas vyriešilo. No posledné 2 roky je Belgicko bez federálnej vlády, pretože politické strany zastupujúce Valónsko a Flámsko sa nevedeli dohodnúť na zostavení federálnej vlády (autonómne vlády Flámska a Valónska boli zostavené a fungujú). Riešenie sa našlo až na jeseň v roku 2011, kde boli po vzájomnej dohode prenesené ďalšie kompetencie z federálnej úrovne na úroveň Flámska a Valónska. Flámske strany sa netaja, že ich konečným cieľom je samostatné Flámsko. Otázna je budúcnosť Bruselu ako jazykovo zmiešaného regiónu, na ktorý si robí nárok Flámska aj Valónska komunita.
Flámsky región

Flámsky región alebo Flámska oblasť (hol. "Vlaams Gewest" ), skrátene: Flámsko, je jeden z troch oficiálnych regiónov Belgicka, spolu s Valónskom a s hlavným mestom Brusel. Nachádza sa v severnej časti Belgicka a zaberá rozlohu , čo je 44,29 % rozlohy Belgicka. Flámsko má 6 078 600 obyvateľov, čo predstavuje 57,8 % obyvateľov belgického štátu. Úradným jazykom je flámčina (jazyk blízky holandčine).
Flámsko je rovinaté na rozdiel od Valónska, ktoré je prevažne hornaté. Je ekonomicky rozvinutejšou časťou Belgicka a je rodiskom mnohých umelcov v histórii Belgicka (flámski maliari napríklad: Rubens, Anthony van Dyck, Jacob Jordaens...). V minulosti bol Flámsko menej rozvinutou časťou Belgicka, ale v 60. a 70. rokoch 20 storočia sa situácia otočila, tak že Valónsko stagnovalo a Flámsko začalo ekonomicky viac prosperovať. Dnes sú vo Flámsku snahy o rozdelenie Belgicka na dva štáty silnejšie ako vo Valónsku.
Federalizácia Belgicka prebehla v troch etapách. 
Prvá bola v roku 1970 kedy boli do Ústavy zavedené tri kultúrne spoločenstvá a to Valónsko, Flámsko a Nemecké spoločenstvo na východe Belgicka. 
Druhou etapou v roku 1980 v zákonoch vypadol názov "kultúrne" spoločenstvá a ostali teda tri spoločenstva. V roku 1993 sa do Ústavy dostal pojem že Belgicko je "federatívny štát". 
Ďalšou etapou federalizácie boli v roku 2001 Lambermontská a Lombardská dohoda, ktorou do kompetencie regiónov prešlo poľnohospodárstvo, morský rybolov a zahraničný obchod. Zároveň do kompetencie regiónov i spoločenstiev prešli otázky volebných výdajov, financovania politických strán a regionálny rozvoj. Lombardská dohoda rozdelila parlament Bruselského regiónu na frankofónnu a flámsku časť so zákazom majorizácie. Situáciu to na určitý čas vyriešilo.
No posledné 2 roky je Belgicko bez federálnej vlády lebo politické strany zastupujúce Valónsko a Flámsko sa nevedeli dohodnúť na zostavení federálnej vlády (autonómne vlády Flámska a Valónska boli zostavené a fungujú). Riešenie sa našlo až na jeseň v roku 2011 kde boli po vzájomnej dohode prenesené ďalšie kompetencie s federálnej úrovne na úroveň Flámska a Valónska. Flámske strany sa netaja, že ich konečným cieľom pre budúcnosť je samostatné Flámsko. Otázna je budúcnosť Bruselu ako jazykovo zmiešaného regiónu, na ktorý si robí nárok Flámska aj Valónska komunita.
Klagenfurt-vidiek

Klagenfurt-vidiek je okres v rakúskej spolkovej krajine Korutánsko. Má rozlohu , žije tu 58 365 obyvateľov (2010) a sídlom okresu je mesto Klagenfurt, ktoré však nie je súčasťou okresu.
Sila hesla

Sila hesla označuje stupeň obťažnosti s akou neautorizovaná osoba dokáže uhádnuť heslo.
Heslá sa označujú ako "silné" alebo "slabé", podľa toho, či je ťažké alebo jednoduché ich uhádnuť. Tieto pojmy sú relatívne a závislé od konkrétneho systému overovania hesla. Uhádnutie hesla hrubou silou alebo slovníkovým útokom sa označuje ako "prelomenie hesla". Okrem prelomenia je slabé heslo je tiež možné uhádnuť, zvyčajne ak útočník osobu pozná a osoba použila v hesle napr. dátum narodenia či meno blízkej osoby.
Heslo je však možné získať aj nezávisle od sily hesla, predovšetkým pomocou tzv. sociálneho inžinierstva, odchytením postupnosti stlačených klávesov z klávesnice, zachytením počas prenosu.
Náhodné heslo.
Náhodné heslá sú strojovo generované postupnosti znakov s cieľom splniť podmienky silného hesla. Ich nevýhodou je, že sú ťažko zapamätateľné.
Ochrana hesla.
Vo všeobecnosti sa odporúča nikdy si heslo nezapisovať, obzvlášť nie v blízkosti počítača, kde je možné ho použiť. Odporúča sa používať jedno heslo pre bezvýznamné účty (na ktorých prelomení nezáleží) a niekoľko rôznych silných hesiel pre dôležité systémy ako online banking.
Problémom sa stáva potreba zapamätať si množstvo hesiel k rôznym systémom. Riešením môže byť vytvorenie systému (ktorého znalosť je potrebné obzvlášť ochrániť) vychádzajúceho z názvu služby, kde sa používa. Triviálny príklad je vynechanie každého druhého písmena, napr. heslo Wkpda pre službu Wikipédia (v praxi je potrebné použiť vlastný a zložitejší systém). Iným riešením je uchovávanie hesiel v silne kryptovanom tvare prístupných pomocou jedného zapamätaného a silného hesla. Na to slúžia špecializované programy, napríklad open source program Keepass, či platený program Roboform. Ďalšou možnosťou je vytváranie silných hesiel s pomocou kryptografickej hašovacej funkcie, kde pri použití hlavného hesla a kľúčového slova (ako napríklad názov domény, kde chceme heslo použiť) vznikne hash fixnej dĺžky, ktorý následne môžeme použiť ako heslo.
Anna Belousovová

RNDr. Anna Belousovová, rod. Malíková (* 8. august 1959, Vysoká nad Kysucou) je slovenská pedagogička a politička, bývalá podpredsedníčka a poslankyňa NR SR.
Životopis.
Základnú školu skončila v Čadci, v roku 1978 absolvovala gymnázium v Čadci a v roku 1983 štúdium učiteľstva predmetov matematika – zemepis na Prírodovedeckej fakulte Univerzity Komenského v Bratislave.
Od roku 1983 pôsobila desať rokov ako učiteľka na základnej škole v Čadci. Následne bola 1,5 roka riaditeľkou Obvodného úradu práce v Čadci. Od roku 1998 pôsobila ako primátorka mesta Čadca, v roku 2001 sa však postu vzdala s tým, že chce venovať maximálne úsilie práci predsedníčky SNS.
Politická kariéra.
V roku 1990 sa stala jednou zo zakladajúcich členov SNS v okrese Čadca. Nikdy nebola zakladajúcim členom, ani členom prípravného výboru. Preto ani vo voľbách 1990 nebola na kandidátke SNS. Od roku 1994 pôsobila vo funkcii prvej podpredsedníčky SNS až do roku 1999 kedy sa stala jej predsedníčkou. Na tomto poste pôsobila do roku 2003, kedy ju nahradil Ján Slota a opäť sa stala 1. podpredsedníčkou strany.
Bola zvolená za poslankyňu NR SR vo volebnom období 19982002 za SNS.
Vo voľbách v roku 2006 bola opätovne zvolená za poslankyňu za SNS a stala sa podpredsedníčkou Národnej rady.
Za poslankyňu za stranu SNS bola zvolená aj vo voľbách v roku 2010 a stala sa predsedníčkou výboru NR SR pre ľudské práva. Na sneme SNS 25. septembra 2010 nebola zvolená do vedenia strany. Dňa 2. februára 2011 bola zo strany vylúčená, nakoľko vedenie strany neprijalo jej kritiku smerom k vedeniu strany a jej predsedovi Jánovi Slotovi.
Následne v októbri 2011 zaregistrovala novú politickú stranu Národ a spravodlivosť /NaS/, v roku 2023 premenovanú na Alternatíva pre Slovensko (ApS).
V roku 2024 kandidovala do Európskeho parlamentu za hnutie Republika.
Osobný život.
V roku 2001 sa vydala za ruského podnikateľa Alexandra Belousova, ktorý v roku 2004 zomrel.
Suchá (prítok Vríce)

Suchá je potok v dolnom Turci, v juhozápadnej časti okresu Martin. Je to ľavostranný prítok Vríce, meria 4,4 km a je tokom V. rádu. V minulosti sa potok nazýval tiež Kláštorský potok.
Prameň.
Pramení v Malej Fatre, v podcelku Lúčanská Fatra, v časti Kľak, na juhojuhozápadnom svahu Jankovej (1 163,2 m n. m.) v nadmorskej výške približne 800 m n. m. 
Opis toku.
Od prameňa tečie sprvu na krátkom úseku juhojuhovýchodným smerom, sprava priberá krátky prítok zvaný Biela studňa (0,8 km) a pokračuje juhovýchodným smerom Suchou dolinou. Zľava ďalej priberá Šariny, sprava Pátrovú (636,3 m n. m.) a opäť z ľavej strany Brložnú. Na dolnom toku ešte priberá ľavostrannú Jasenovú, prechodne sa stáča na západ a následne na juh. Západne od obce Kláštor pod Znievom, v Kláštorskej doline, ústi v nadmorskej výške cca 530,5 m n. m. do Vríce.
Groningen

Groningen môže byť:
Groningen (mesto v Holandsku)

Groningen je mesto na severe Holandska, ktoré sa nachádza v rovnomennej provincii. Počet obyvateľov je približne 182 000 (údaj z roku 2007). V meste sa nachádzajú dve univerzity: "Hanzehogeschool" a "Rijksuniversiteit Groningen", na ktorých študuje asi 40 000 študentov.
Etelä-Karjala

Etelä-Karjala (, ) je jeden z devätnástich krajov Fínska. Od roku 1997 patrí tento kraj k provincii Južné Fínsko.
Obce.
Etelä-Karjala bola v roku 2013 rozdelená do 2 okresov (fínsky seutukunta) a 9 obcí (fínsky kunta). Tučne zvýraznené obce sú mesta.
Nijmegen

Nijmegen (, ) je mesto na východe Holandska v provincií Gelderland. Nachádza sa neďaleko hranice s Nemeckom. Patrí k najstarším mestám v Holandsku, v roku 2006 mesto oslavovalo 2000. výročie jeho existencie. Počet obyvateľov je okolo 160 000.
Vzdelanie.
Nachádza sa tu vysoká škola Radboud University Nijmegen, kde študuje 17 627 študentov (2006). Univerzita bola založená v roku 1923 ako prvá katolícka univerzita v Holandsku. Inštitút sa radí medzi najlepšie vysokoškolské inštitúcie v krajine, patrí medzi 150 najlepších na svete a medzi 50 najlepších v Európe.Okrem toho je ponuka vzdelávania veľmi rozmanitá a ponúka viac ako 40 trojročných programov a 200 magisterských programov, z ktorých mnohé sú v angličtine.
Doprava.
Nijmegen má 4 železničné stanice: Nijmegen, Nijmegen Dukenburg, Nijmegen Heyendaal a Nijmegen Lent. Vlak InterCity premáva na hlavnú stanicu Nijmegen. Autobusová spoločnosť Novio prevádzkuje mestské dopravné spojenie, spoločnosti Hermes a Connexxion prevádzkujú regionálne dopravné spojenie. 
Kultúra.
V Nijmegene sa nachádzajú tieto múzeá:
Šport.
V Nijmegene sídli futbalový klub NEC.
Breda

Breda je mesto v holandskej provincií Severné Brabantsko. Počet obyvateľov je okolo 170 000.
Dejiny.
Breda bola opevneným mestom, ktoré malo strategický význam v Holandsku. V meste sa počas jeho existencie stalo viacero historických udalostí. Na konci 11. storočia bola Breda lénom Svätej ríše rímskej, jej prvým známym lenníkom bol Henrich z Brusenheimu (1080-1125). V roku 1327 predal mesto Adelheid Jánovi III. Brabantskému. Neskôr dostal léno rod Nassau. 
Brede boli udelené mestské práva v roku 1252. Počas 15. storočia došlo v meste k rozvoju, zvyšovaniu blahobytu. Bol postavený gotický kostol Grote Kerk (alebo Onze Lieve Vrouwe Kerk).
Villach-vidiek

Villach-vidiek je okres v rakúskej spolkovej krajine Korutánsko. Má rozlohu a žije tu 64 885 obyvateľov (2010), sídlom okresu je mesto Villach, ktoré však nie je súčasťou okresu.
Graz-okolie

Graz-okolie je okres v Rakúsku v spolkovej krajine Štajersko. Má rozlohu a žije tu 137 449 obyvateľov . Sídlom okresu je mesto Graz, ktoré nie je jeho súčasťou.